ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-53557/5-2016

12.02.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/2036/2015 ( 102542/2015 ), за набавку: Лежајеви и кућишта лежајева за дозаторе и додаваче (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У вези јавне набавке за отворени поступак ЈН 3000/2036/2015 (102542/2015), скрећемо пажњу наручиоцу на постављеном додатном услову – пословни капацитет, тачка 5. Где је наручилац као додатни услов, одредио да потенцијални понуђачи доставе референц листе, у последње три године у вредности 3.000.000,00 РСД, за добра која су предмет јавне набавке. С обзиром на то да референтни наручиоци у својим захтевима траже гаранти период од минимум две године (што је случај и у овој ЈН), то аутоматски значи да се референц листе не могу издавати понуђачима испоручена добра у 2014. и 2015. години, јер уговор траје до истека гарантног периода којег је испоручилац дао наручиоцу. Подсећамо Вас да је законодавац предвидео-дозволио да тај период може бити 5 година. Из овог разлога молимо наручиоца да измени конкурсну документацију у овом домену и достави нови рок за достављање понуда. Наиме, додатни услови треба да омогуће наручиоцу да закључи уговор са оним понуђачем који је заиста способан да изврши предмет јавне набавке, што у поменутој тачки ове конкурсне документације није постигнуто. Такође, подсећамо на обавезу Наручиоца, одређену чланом 10.став 1. Закона о јавним набавкама, да омогући што је могуће већу конкуренцију, а истичемо и одредбе члана 76. Став 6 истог закона који обавезују наручиоца да приликом додатних услова не дискриминише понуђаче.

**ОДГОВОР 1:**  Приликом састављања конкурсне документације намера комисије није била да дискриминише испоручиоце који су наведена добра испоручили 2014. и 2015.год. Комисија је рефернцу, како је дефинисана у овој јавној набавци, схватила као потврду да су добра испоручена у року и да није било рекламације у гарантном року и то све до потписа референце.

Међутим, пошто овако дефинисана референца прави проблеме потенцијалним понуђачима приликом добијања исте од референтних наручилаца, Наручилац ће извршити измену обрасца рефернце и избацити део који се односи на гаранти рок. Наиме, пословним капацитетом се доказује способност понуђача да изврши предмет јавне набавке, а избацивање година које непсредно претходе предмету јавне набавке неоправдано дисквалификује понуђаче који су у том периоду извршили испоруке добара која су предмет јавне набавке. Иако закон дозвољава Наручиоцу да период на који се односе референце може бити и дужи, максимално 5 година, Наручилац сматра да је период од 3 године и износ који је дефинисан за референце оптималан за доказивање способности понуђача да изврши јавну набавку.

Наведена појашњења сматрају се саставним делом конкурсне документације за предметну јавну набавку.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће извршити **продужење рока и** о истом ће објавити обавештење о продужењу рока за подношење понуда на Порталу јавних набавки и интернет страници Наручиоца